Nog 'n man in Soutrivier geskiet | Netwerk24
Deur Jackie Kruger 14 Desember 2019 17:40
Die skietery het om 17:45 op die hoek van Durham-straat en Hoofweg gebeur, sê sers. Noloyiso Rwexana, 'n polisiewoordvoerder.
"Volgens inligting het 'n verdagte in 'n Chevrolet-nutsvoertuig skote op die slagoffer gevuur. Die slagoffer is beseer en na 'n hospitaal vir behandeling geneem."
Volgens Rwexana volg speurders leidrade op om 'n moontlike verdagte in hegtenis te neem.
Die skietery Vrydagmiddag het gevolg slegs enkele ure nadat Rashied Staggie (60), leier van die Hard Livings-bende, vroeër die oggend voor sy huis in Soutrivier doodgeskiet is. Netwerk24 het berig 12 skote is deur die voorruit afgevuur van die motor waarin hy was. Hy is op die toneel dood.